خاریجی ایشلر ناظیری مؤلود چاووش اوغلو عراق-ا سفری چرچیوه‌سینده بو اؤلکه‌نین مجلیس صدری سلیم جبوری ایله بیر آرایا گلدی.
پایتاخت بغداد-داکی یاشیل بؤلگه‌ده باش توتان گؤروش مطبوعاتا قاپا‌لی کئچیریلدی.
گؤروشمه‌یه عراق-ین تحصیل ناظیری محمد اقبال دا قاتیلدی.
چاووش اوغلو داها سونرا تورکمن سیاستچی‌لرله گؤروش‌لر کئچیردی. چاووش اوغلونون تورکمن سیاستچی‌لرله گؤروشو بغداد یاشیل بؤلگه‌دکی رشید هتل ینده مطبوعاتا باغلی اولا‌راق باش توتدو.
گؤروشدن سونرا ژورنالیست‌لره آچیقلاما وئرن چاووش اوغلو دئدی کی، تورکمن‌لرین گله‌جگی عراق-ین بیرلیگی ایچری‌سینده‌دیر. تورکمن‌لر عراق-ین بیرلیگینی ان چوخ دستکله‌ین میللت‌دیر. حقوق‌لاری‌نین دا وئریلمه‌سی و پوزونتو اولماماسی لازیم‌دیر. تلعفر کیمی تورکمن بؤلگه‌لرین ده کیملیگی نین قورونماسی واجیب‌دیر. تورکمن‌لر آراسیندا هئچ بیر آیری-سئچکی‌لیک ائتمه‌دن هامی‌سینی دستکلییریک.
چاووش اوغلو بغداد-داکی گؤروش‌لرین‌دن سونرا اربیله گئده‌جک. اوردا عراق کورد بولگه‌سل رهبرلیگی‌نین صدری مسعود بارزانی ایله گؤروشه‌جک.
